Qállibek Kamalov

**Qállibek Kamalov** (Қәллибек Камалов; 1926-jıl 18-mart, Qaraqalpaq Avtonom wálayatı, Qazaq ASSR, RSFSR, SSRA — 2026-jıl 11-fevral) — Qaraqalpaqstan mámleketlik ǵayratkeri, Ózbekstan Kompartiyası Qaraqalpaqstan wálayatlıq komitetiniń birinshi sekretarı (1963—1984).

## Ómiri
Milleti — qaraqalpaq. 1947-jılda Qaraqalpaq oqıtıwshılar institutın tamamlaǵan. 1955-jılda Qaraqalpaqstan pedagogika institutın (sırttan) pitkergen.

1946-jıldan KPSS aǵzası. 1971—1986-jıllarda Oraylıq Komitet aǵzalıǵına kandidat boladı. KPSS XXII hám XXVI qurıltaylarında delegat bolǵan. 6—11-shaqırıqlar SSSR Joqarı Keńesi deputatı: Qaraqalpaqstan Muxtar Sovet Sotsialistik Respublikası (6-shaqırıq, 1962-1966) hám Ózbekstan SSR (7—9 -shaqırıqlar, 1966—1979 ) Milletler Keńesi deputatı), Qaraqalpaqstan Avtonom Sovet Sotsialistik Respublikasınan Awqam Keńesi (10—11-shaqırıq, 1979-jıl mart — 1984-jıl mart, 1984-jıl mart — noyabr). 1984-jıl 16-noyabrde SSSR Joqarı Keńesi Prezidiumınıń pármanı menen Kamalovtıń deputatlıq kepillikleri olardı ámelge asırıwǵa tosqınlıq qılıp atırǵan jaǵdaylar sebepli demalısqa shıǵıw haqqındaǵı jeke arzası sebepli múddetinen aldın tamamlanıldı. Ol 1987-jılda «paxta isi»ne aralasqan. SSSR Prezidentiniń 1990-jıl 15-iyundaǵı pármanı menen sudlanıp, barlıq sıylıqlarınan ayırılǵan.

### Bilimi
1947-jılda Qaraqalpaq Mámleketlik Universitetin tamamlaǵan.

## Miynet iskerligi
1942—1947-jıllarda orta mektep oqıtıwshısı sıpatında jumıs islegen. 1947-jıldan mámleket hámeldarı retindegi iskerligi baslanǵan. 1949-jılda oblastlıq jaslar shólkemi birinshi xatkeri etip tayınlandı. 1951—1952-jıllarda Qaraqalpaqstan ASSR ministrler keńesi baslıǵınıń orınbasarı, 1952—1953-jıllarda Nókis qala atqarıw keńesi baslıǵı, 1953—1956-jıllarda Qaraqalpaqstan kommunal xızmetler ministri, 1956—1958-jıllarda Qaraqalpaqstan transport ministri, 1958—1959-jıllarda Qaraqalpaqstan ASSR KP MK 1-xatkeri, 1959—1963-jıllarda Qaraqalpaqstan ASSR minisrler keńesi baslıǵı, 1963—1984-jıllarda Qaraqalpaqstan ASSR KP MK 1-xatkeri, 1984—1986-jıllarda SSSRnıń Kostansa (Ruminiya) daǵı konsulı wazıypalarında iskerlik alıp barǵan. Ulıwma esapta 6 márte burınǵı Awqam Joqarı Keńesine deputat etip saylaǵan. Paxta isi boyınsha sudlanǵan.

## Sıylıqları
2017-jılda «El-jurt húrmeti ordeni», Sotsialistik Miynet Qaharmanı (1973), Lenin ordeni (1971-jıl 27-avgust; 1973-jıl 12-oktyabr; 1976-jıl 25-dekabr), Oktyabr revolyuciyası ordeni (1980-jıl 3-aprel), Miynet Qızıl Bayraq ordeni (1965-jıl 3-yanvar), «Dańq hám ataq belgisi» ordeni (17-dekabr 1949 -jıl; 11-yanvar 1957-jıl), «Miynette qaharmanlıǵı ushın» medalları (28-oktyabr 1949-jıl; 1959-jıl 25-dekabr) menen sıylıqlanǵan.

1989-jıl 25-dekabrde SSSR Joqarı sudı tárepinen 15 jıl múddetke azatlıqtan sheklew jazası qollanıladı. 1990-jıl 15-iyunda SSSR Prezidenti Mixail Gorbachyov Kamalovtı Sotsialistik Miynet Qaharmanı ataǵı hám mámleket sıylıqlarınan ayırıw haqqında qarar qabıllaydı.

## Kitapları
Qallibek Kamalov «El xızmetinde» estelik kitabınıń avtorı bolıp tabıladı.

## Shańaraǵı
1949-jıl Lyubov Semyonovna Kamalova (1927-2022) menen turmıs qurǵan. 4 perzenti bar.

Qızı Sharap Rashidovtıń balası — Ilhamǵa turmısqa shıqqan. Ulı— Murat Kamalov Joqarǵı Keńes baslıǵı bolǵan (2020-2022-jıllar). Ol Sharap Rashidovtıń jiyenine úylengen.

## Derekler